Diari Oficial de la Generalitat Valenciana


Sumari del DOGV 4307, del 05-08-2002 (2002/8101)

ORDE de 15 de juliol de 2002, de la Conselleria d'Innovació i Competitivitat, per la qual s'obri un nou termini de presentació de sol·licituds i s'amplien els crèdits màxims que han de finançar les ajudes convocades mitjançant l'Orde de 18 de desembre de 2001, de la Conselleria d'Innovació i Competitivitat, en el marc del Pla d'Implantació d'Empreses en l'Exterior per a l'exercici 2002.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4307

Data del DOGV
:   05-08-2002

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2002/8101


Data del document
:   15-07-2002

Organisme emissor
:   Conselleria d'Innovació i Competitivitat

Tipus de document
:   Ordre

Anàlisi jurídica

 Descriptors 

:   * finançament de les exportacions
    * ajuda pública
    * comerç exterior
    * suport econòmic
    * ajuda a les empreses
    * ajuda a l'exportació
    * petita i mitjana empresa
    * formalitat administrativa

ORDE de 15 de juliol de 2002, de la Conselleria d'Innovació i Competitivitat, per la qual s'obri un nou termini de presentació de sol·licituds i s'amplien els crèdits màxims que han de finançar les ajudes convocades mitjançant l'Orde de 18 de desembre de 2001, de la Conselleria d'Innovació i Competitivitat, en el marc del Pla d'Implantació d'Empreses en l'Exterior per a l'exercici 2002. [2002/8101]
  
Mitjançant l'Orde de 16 de juliol de 2001 s'establix el règim de concessió d'ajudes a les PIME valencianes durant el període 2001-2006, per a la realització d'accions vinculades a processos d'implantació i cooperació en l'estranger, a través d'obertures de filials, delegacions i sucursals, i també projectes industrials de fabricació i de cooperació empresarial en l'exterior.
  
De conformitat amb el que s'ha disposat en l'article 47.4 a) del Text Refós de la Llei d'Hisenda Pública de la Generalitat Valenciana, l'esmentada orde, en l'article segon, designa l'Institut Valencià de l'Exportació, IVEX, com a entitat col·laboradora que actua en nom i per compte de la Conselleria d'Innovació i Competitivitat.
  
Amb data 28 de desembre de 2001, es publica en el Diari Oficial de la Generalitat Valenciana l'Orde de 18 de desembre de 2001, de la Conselleria d'Innovació i Competitivitat, per la qual es convoquen ajudes per a l'exercici 2002, en el marc del Pla d'Implantació d'Empreses en l'Exterior.
  
Mitjançant l'Orde de 30 d'abril de 2002, de la Conselleria d'Innovació i Competitivitat, es modifica la mencionada Orde de 18 de desembre de 2001, i es fan públics les línies de crèdit i l'import global màxim destinat a finançar les mencionades ajudes.
  
Atés que no s'ha esgotat l'esmentat import, una vegada resoltes les sol·licituds presentades, i atés que hi ha, d'altra banda, crèdit disponible en la línia pressupostària corresponent, és procedent obrir un nou termini de presentació de sol·licituds i fer públic l'increment de l'import global màxim destinat al finançament de les mencionades ajudes.
  
Pel que s'ha exposat, i en virtut de les facultats que m'atorga l'article 35 de la Llei de Govern Valencià, en relació amb l'article 47 del Text Refós de la Llei d'Hisenda Pública de la Generalitat Valenciana,
  
ORDENE
  
Article 1
  
1. S'obri un nou termini per a la presentació de sol·licituds per a l'obtenció de les ajudes convocades mitjançant l'Orde de 18 de desembre de 2001, de la Conselleria d'Innovació i Competitivitat, en el marc del Pla d'Implantació d'Empreses en l'Exterior, en l'exercici 2002, que serà el comprés entre l'endemà de la publicació de la present orde en el Diari Oficial de la Generalitat Valenciana i el 20 de setembre de 2002.
  
2. Les sol·licituds hauran d'adreçar-se a l'Institut Valencià de l'Exportació, IVEX, SA, i es presentaran en l'imprés normalitzat, en el Registre General de l'IVEX o mitjançant qualsevol altra de les formes previstes en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Article 2
  
S'amplia per a l'exercici 2002 la dotació pressupostària destinada a finançar les ajudes convocades mitjançant l'Orde de 18 de desembre de 2001, de la Conselleria d'Innovació i Competitivitat, en el marc del Pla d'Implantació d'Empreses en l'Exterior, publicada per mitjà de l'Orde de la mateixa Conselleria de 30 d'abril de 2002, a càrrec de la secció, el programa, els capítols, les línies i els imports globals màxims que s'assenyalen a continuació:
  
- Secció 11. Programa 622.10, Ordenació i Promoció Comercial.
  
- capítol IV. Línia T4625, import global màxim: 2.077.611,95 euros. Comporta una ampliació de 415.522,39 euros respecte de la dotació anterior.
  
- capítol VII. Línia T4626, import global màxim: 741.796,87 euros. Comporta una ampliació de 148.359,37 euros respecte de la dotació anterior.
  
Article 3
  
La present orde entrarà en vigor el sendemà de la seua publicació en el Diari Oficial de la Generalitat Valenciana.
  
València, 15 de juliol de 2002
  
El conseller d'Innovació i Competitivitat